Euroopa Liidu Teataja L 273 , 22/09/1989 Lk 0027 - 0028

Soomekeelne eriväljaanne: Peatükk 2 Köide 7 Lk 0082

Rootsikeelne eriväljaanne: Peatükk 2 Köide 7 Lk 0082



Nõukogu otsus, 18. september 1989, millega kiidetakse ühenduse nimel heaks Euroopa Majanduskomisjoni sisetranspordi komitee resolutsioon rahvusvahelise kaupade piirikontrolli kooskõlastamise konventsiooni rakendamise tehnilise abi meetmete kohta (89/526/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: ühendus kiitis rahvusvahelise kaupade piirikontrolli kooskõlastamise konventsiooni heaks määrusega (EMÜ) nr 1262/84 [1] ja konventsioon jõustus 12. septembril 1987; Euroopa Majanduskomitee sisetranspordi komitee resolutsiooni, mis käsitleb rahvusvahelise kaupade piirikontrolli kooskõlastamise konventsiooni rakendamise tehnilise abi meetmeid, eesmärgiks on rahvusvahelise kaubanduse edendamine, andes arengumaadele nende taotlusel ja vastastikku kokkulepitud tingimustel mis tahes tehnilist abi, mida peetakse nimetatud konventsiooni rakendamisel vajalikuks; ühendus on huvitatud rahvusvahelise kaubanduse edendamisest kaupade piirikontrolli kooskõlastamise teel; ühendus võib kõnealuse resolutsiooni heaks kiita ja see jõustub viivitamata, ON VASTU VÕTNUD JÄRGMISE OTSUSE: Artikkel 1 Ühendus kiidab heaks 4. veebruari 1983. aasta Euroopa Majanduskomisjoni sisetranspordi komitee resolutsiooni rahvusvahelise kaupade piirikontrolli kooskõlastamise konventsiooni rakendamise tehnilise abi meetmete kohta ja see jõustub viivitamata. Resolutsiooni tekst lisatakse käesolevale otsusele. Artikkel 2 Nõukogu eesistuja määrab isiku, keda volitatakse teatama Euroopa Majanduskomisjoni täitevsekretärile, et ühendus kiidab heaks ja kohaldab viivitamata artiklis 1 nimetatud resolutsiooni. Brüssel, 18. september 1989 Nõukogu nimel eesistuja E. Cresson [1] EÜT L 126, 12.5.1984, lk 1. -------------------------------------------------- RAHVUSVAHELISE KAUPADE PIIRIKONTROLLI KOOSKÕLASTAMISE KONVENTSIOONI RAKENDAMISE TEHNILISE ABI MEETMED RESOLUTSIOON nr 230, mille võttis 4. veebruaril 1983 vastu sisetranspordi komitee SISETRANSPORDI KOMITEE, PIDADES SILMAS rahvusvahelist kaupade piirikontrolli kooskõlastamise konventsiooni (Genf, 1983), AVALDADES SOOVI, et võimalikult suur hulk riike peaksid saama ühineda konventsiooniga ja et selle sätted peaks varsti jõustuma, SOOVITAB, et konventsiooni lepinguosalised püüaksid osutada arengumaadele nende taotlusel ja vastastikku kokkulepitud tingimustel mis tahes tehnilist abi, mida peetakse nimetatud konventsiooni rakendamisel vajalikuks, TAOTLEB, et Euroopa Majanduskomisjoni täitevsekretär pööraks teiste piirkondlike majanduskomisjonide ja Ühinenud Rahvaste Organisatsiooni pädevate organite tähelepanu käesolevale resolutsioonile, kutsudes neid oma tehnilise abi programme ette valmistades ja täites sellega arvestama, TAOTLEB, et valitsused teataksid täitevsekretärile võimaluse korral 1. aprilliks 1985, kas nad kiidavad käesoleva resolutsiooni heaks, TAOTLEB, et täitevsekretär edastaks valitsustelt saadud vastused. --------------------------------------------------